
Latvijas Kartogrāfu un ģeodēzistu asociācija (turpmāk-LKĢA) ir iepazinusies ar noteikumu projekta "Latvijas Ģeotelpiskās informācijas aģentūras maksas pakalpojumu cenrādis un tā piemērošanas kārtība" (VSS-168) precizēto un papildināto versiju. 

LKĢA uztur savā 27.02.2017. vēstulē Nr.01-02/2017 izteiktos iebildumus un atkārtoti norāda, ka kvalitatīvu valsts ģeotelpiskās informācijas pamatdatu iegūšanā būtu izmantojams bezmaksas valsts ģeodēziskais tīkls. LATPOS ir valsts ģeodēziskā tīkla sastāvdaļa, līdz ar to Mērniekiem, kā valsts ģeotelpiskās informācijas pamatdatu ražotājiem, būtu jābūt nodrošinātai šī tīkla izmantošana bez maksas. 

Normatīvā akta Izziņā LGIA atzīst, ka "pastāvīgo globālās pozicionēšanas bāzes staciju sistēma "Latvijas Pozicionēšanas sistēma" (turpmāk – LatPos) ir valsts ģeodēziskā tīkla sastāvdaļa, kura nodrošina augstas precizitātes koordinātu noteikšanu apvidus objektiem, izmantojot zemes mākslīgos pavadoņus. LatPos sistēmas izmantošana ir valstiski nozīmīga funkcija un iegūtie dati tiek plaši izmantoti mērniecībā, lauksaimniecībā, būvniecībā un citās jomās, kur nepieciešams iegūt ģeodēzisko mērījumu datus".

Samaksa par LatPos reālā laika datu korekciju izmantošanu, iespējams, būtu jāpiemēro tiem, kuri pielieto ģeotelpiskās informācijas PAMATDATUS (piem., lauksaimnieki u.c.), nevis tiem, kuri šos datus iegūst un rada (mērnieki).

